b'\n_START_ARTICLE_\nCimabue\n_START_PARAGRAPH_\nCimabue (okoli 1240-1302), znan tudi kot Cenni Di Pepi ali v sodobnem italijanskem Benvenuto di Giuseppe, je bil florentinski slikar in ustvarjalec mozaikov. _NEWLINE_Cimabue na splo\xc5\xa1no velja za enega prvih velikih italijanskih slikarjev zgodnje italijanske umetnosti, ki je prekinil z bizantinsko tradicijo, \xc4\x8deprav se je \xc5\xa1e vedno zgledoval po bizantinskih modelih. Umetnosti tega obdobja sestavljajo prizori in oblike, ki se zdijo razmeroma ploskovite in visoko stilizirane. Cimabue je bil pionir na poti k naturalizmu, njegovi liki so upodobljeni z ve\xc4\x8d pravimi razmerji in sen\xc4\x8denjem. \xc4\x8ceprav je bil pionir v tem gibanju, njegova slika Maest\xc3\xa0 (Madona na prestolu) dokazuje srednjeve\xc5\xa1ko tehniko in zna\xc4\x8dilnosti. Giorgio Vasari meni, da je bil u\xc4\x8ditelj Giottu (prvi velik umetnik italijanske renesanse).\n_START_SECTION_\n\xc5\xbdivljenje in delo\n_START_PARAGRAPH_\nZaradi malo ohranjene dokumentacijo, o Cimabuevem \xc5\xbeivljenju ni veliko znanega. Rodil se je v eni od plemenitih dru\xc5\xbein v Firencah okoli 1240 in umrl v Pisi 1302. Njegovo \xc5\xbeivljenje je bilo opisano v knjigi Giorgia Vasarija \xc5\xbdivljenja umetnikov. \xc4\x8ceprav je eno redkih zgodnjih zapisov o njem, je to\xc4\x8dnost vpra\xc5\xa1ljiva._NEWLINE_O\xc4\x8de ga je poslal v \xc5\xa1olo k enemu svojih sorodnikov v samostan Santa Maria Novella, kjer naj bi se u\xc4\x8dil gramatike. \xc5\xbde tedaj se je zavedal svojih \xc5\xbeelja in v zvezke in na papir risal razne podobe. V tistem \xc4\x8dasu so v Firence poklicali mojstre iz Gr\xc4\x8dije, da bi o\xc5\xbeivili slikarstvo, ki je bilo v Toskani kar izgubljeno. V kapeli rodbine Gondi so poslikali oboke in stene. Cimabue je bil nad tem tako navdu\xc5\xa1en, da ga je o\xc4\x8de dal v uk Grkom. Cimabue jih je kmalu presegel in izbolj\xc5\xa1al njihov slog._NEWLINE_Njegovo prvo pripisano mu delo, Kri\xc5\xbeanje v cerkvi San Domenico v Arezzu (pripisal mu jo je italijanski umetnostni zgodovinar Pietro Toesca in datiral v okoli 1270), odstopa od bizantinskega sloga. Njegov slog je takrat bolj spominjal na dela, kot je Christus patiens (okoli 1250) Giunta Pisano, \xc4\x8deprav Cimabueov Kristus bolj zvit in imajo obla\xc4\x8dila zlate proge, ki jih je uvedel Coppo di Marcovaldo. _NEWLINE_Po vsej Italiji je zaslovel z deli kot so: tabelna podoba Na\xc5\xa1a Gospa v cerkvi Santa Cecilia, tabelna slika s sv. Fran\xc4\x8di\xc5\xa1kom okoli katerega je na zlatem ozadju dvajset prizorov iz njegovega \xc5\xbeivljenja, za opatijo Santa Trinita v Firencah je naslikal veliko tabelno podobo Na\xc5\xa1a Gospa z otrokom s \xc5\xa1tevilnimi angeli, za pro\xc4\x8delje bolnice Porcellana je a fresco je naslikal Marijino oznanjenje z angelom in Jezusa s Kleopo in Luko v naravni velikosti. V Pisi je za samostan San Francesco naslikal tabelno podobo s sv. Fran\xc4\x8di\xc5\xa1kom. Ta slika velja za posebnost tistega \xc4\x8dasa z lepimi obrazi in nagubanimi obla\xc4\x8dili, saj takega sloga do tedaj niso poznali. V Pisi je naslikal \xc5\xa1e ve\xc4\x8d drugih del. V obdobju okoli leta 1280 je naslikal Madona na prestolu, zdaj v muzeju v Louvru, prvotno v cerkvi San Francesco v Pisi. To delo je vzpostavil slog, ki so mu sledili \xc5\xa1tevilni umetniki, vklju\xc4\x8dno Duccio di Buoninsegna v svoji Rucellai Madonna (neko\xc4\x8d napa\xc4\x8dno pripisano Cimabueu), kot tudi Giotto._NEWLINE_V firen\xc5\xa1ki baziliki Santa Croce je naslikal \xc5\xa1e eno Kri\xc5\xbeanje (leta 1966 je bilo zaradi poplavljanja reke Arno po\xc5\xa1kodovano)._NEWLINE_Druga dela iz tega obdobja, v katerem je postal vpliv njegovega u\xc4\x8denca Giotta o\xc4\x8diten, so mozaiki za krstilnico v Firencah (zdaj ve\xc4\x8dinoma obnovljena), Madona z otrokom v Santa Maria dei Servi v Bologni in Madonna v Pinakoteki v Castelfiorentino. V nekoliko kasnej\xc5\xa1e obdobje sodi Madona z otrokom s sv. Fran\xc4\x8di\xc5\xa1kom in Dominikom zdaj v galeriji Uffizi._NEWLINE_V \xc4\x8dasu pontifikata pape\xc5\xbea Nikolaja IV., prvega fran\xc4\x8di\xc5\xa1kanskega pape\xc5\xbea, je Cimabue delal v Assisiju. V Assisiju, v pre\xc4\x8dni ladji Spodnje bazilike svetega Fran\xc4\x8di\xc5\xa1ka, so freske Madonna z detetom na prestolu, \xc5\xa0tirje angeli in sv. Fran\xc4\x8di\xc5\xa1ek; levi del manjka in je morda prikazoval Sv. Antona iz Padove. Avtorstvo slik je bilo do nedavna sporno zaradi tehni\xc4\x8dnih in slogovnih razlogov. Cimabue je naknadno dobil naro\xc4\x8dilo za dekoracijo apside in transepta Zgornje bazilike. Cikel vklju\xc4\x8duje prizore iz evangelijev, \xc5\xbeivljenja Marije in svetega Petra in Pavla in je danes v slabem stanju zaradi oksidacije svetlej\xc5\xa1ih barv. _NEWLINE_Okoli 1290-1300 je za cerkev Santa Trinita v Firencah naslikal Maest\xc3\xa0 di Santa Trinita. Zdaj je v galeriji Uffizi. Mehkej\xc5\xa1i izraz zna\xc4\x8dajev ka\xc5\xbee, da je bil pod vplivom Giotta, ki je  takrat \xc5\xbee deloval kot samostojen umetnik. Cimabue je pre\xc5\xbeivel obdobje med letoma 1301-1302 v Pisi, kjer je skupaj s sodelavci izdelal mozaik v apsidi mestne katedrale. Umrl je leta 1302.\n_START_SECTION_\nZna\xc4\x8daj\n_START_PARAGRAPH_\n"Cimabue je bil slikar, ki je \xc5\xbeivel v Dantejevem \xc4\x8dasu, je bil menda o\xc5\xa1aben, nadut in vzvi\xc5\xa1en. \xc4\x8ce ga je kdo opozoril na morebitne napake ali pomanjkljivosti v njegovem delu, ali \xc4\x8de je to opazil sam je delo takoj uni\xc4\x8dil, ne glede na to, kako mu je bilo pri srcu."'